b'\n_START_ARTICLE_\nBig Time Rush\n_START_SECTION_\nSinopsi\n_START_PARAGRAPH_\nKendall Knight, James Diamond, Carlos Garcia i Logan Mitchell s\xc3\xb3n quatre joves amics de Minnesota, amants de l\'hoquei i que lluiten dia rere dia per convertir-se en les futures estrelles d\'aquesta disciplina esportiva. Alhora, James, el noi m\xc3\xa9s egoc\xc3\xa8ntric del grup, somia en convertir-se en una estrella de Hollywood. Aix\xc3\xb2 far\xc3\xa0 que s\'interessi en l\'arribada a Minnesta del productor musical Gustavo Rocque, l\'un dels m\xc3\xa9s grans i que de fet es troba en plena captura de talents. James conven\xc3\xa7 els seus amics per passar el c\xc3\xa0sting amb la mala sort de no ser seleccionat. De sobte el productor de tots els seus somnis es revela com alg\xc3\xba de bastant impacient. Vista la situaci\xc3\xb3 i entre l\'espasa i la paret Kendall, amic seu, decideix defensar-lo amb una can\xc3\xa7\xc3\xb3, concretament "The Gigant Turd". Una can\xc3\xa7\xc3\xb3 que no far\xc3\xa0 altra cosa que incentivar el productor a fer de Kendall una futura estrella, deixant d\'aquesta manera de banda els seus companys. Kendall acceptar\xc3\xa0 finalment i es mudar\xc3\xa0 a Los Angeles, per\xc3\xb2 amb una condici\xc3\xb3, que Gustavo accepti crear una banda de m\xc3\xbasica, els membres de la qual s\xc3\xb3n els seus amics. A partir d\'aqu\xc3\xad, tots s\'afronten a la crua realitat, que \xc3\xa9s simplement aquella que viu qualsevol estrella del pop, sobreviure.\n_START_SECTION_\nEl grup\n_START_PARAGRAPH_\nEl grup signa el contracte amb la discogr\xc3\xa0fica el 2009, gr\xc3\xa0cies al qual ha aconseguit ser nominat el 2012 a la categoria "Millor Banda Internacional" als Kids Choice Awards, emportar-se el Big Nick House a Austr\xc3\xa0lia, ser confirmat per MTV com el nou grup PUSH del mes (amb l\'exhibici\xc3\xb3 permanent del single "Boyfriend" interpretada amb l\'Snoop Doog\xe2\x80\x9d) i iniciar la seva primera gira el 2012 "Better With U Tour", d\'on han extret el segon \xc3\xa0lbum "Elevate".\n_START_SECTION_\nPel\xc2\xb7l\xc3\xadcula\n_START_PARAGRAPH_\nEncara que el primer pilot va ser conf\xc3\xb3s per una pel\xc2\xb7l\xc3\xadcula, el que s\xc3\xad que \xc3\xa9s cert, \xc3\xa9s que degut a l\'\xc3\xa8xit del grup de m\xc3\xbasica i, com \xc3\xa9s evident, de la s\xc3\xa8rie de televisi\xc3\xb3, l\'any 2012 neix "Big Time Rush: The Film" o, cosa que \xc3\xa9s el mateix, "Big Time Rush: La pel\xc2\xb7l\xc3\xadcula".'